Victoria de Durango

Durango, oficialmente chamada Victoria de Durango e tamén coñecida como Cidade de Durango, é unha cidade de México, capital do estado de Durango. Atópase no norte da República Mexicana, no Val do Guadiana, situado no centro do estado. No ano 2020, tiña 616.068 habitantes.

Durango é a cidade máis poboada do estado homónimo. Foi fundada o 8 de xullo de 1563 por Francisco de Ibarra co nome de Villa de Durango, pola localidade vasca de Durango.

Forma parte do conxunto de cidades e poboacións do "Camiño Real de Tierra Adentro", declarado patrimonio cultural da humanidade pola UNESCO no 2010.

 Notas 

 Véxase tamén 
 Ligazóns externas 
 Páxina oficial  

Categoría:Localidades do estado de Durango